pythainlp/thai-wiki-dataset-v4 huggingface dataset:
อุปกิต ปาจรียางกูร

อุปกิต ปาจรียางกูร (เกิด 28 ตุลาคม พ.ศ. 2504) เป็นนักธุรกิจและวุฒิสมาชิกชาวไทยที่เป็นที่รู้จักจากการดำรงตำแหน่งประธานยูไนเต็ดเพาเวอร์ออฟเอเชียและอัลลัวร์กรุ๊ป คณะรักษาความสงบแห่งชาติแต่งตั้งเขาให้เป็นวุฒิสมาชิกไทยในวันที่ 24 พฤษภาคม พ.ศ. 2562 ใน พ.ศ. 2562 อุปกิตประกาศสินทรัพย์มูลค่าที่ 52 ล้านดอลลาร์สหรัฐ ทำให้เขาเป็นหนึ่งในวุฒิสมาชิกที่รวยที่สุดของประเทศไทย
ชีวิตช่วงต้นและการศึกษา.
อุปกิตเกิดในวันที่ 28 ตุลาคม พ.ศ. 2504 จากอุปดิศร์ ปาจรียางกูร ทูตชาวไทยและอดีตรัฐมนตรีว่าการกระทรวงการต่างประเทศกับภริยาชื่อ อภิรา อุปกิตเข้าเรียนที่วิทยาลัยสกิดมอร์ที่นิวยอร์ก โดยได้รับปริญญาตรีสาขารัฐศาสตร์ จากนั้นจึงได้รับปริญญาโทสาขาการพัฒนาอุตสาหกรรมจาก Vrije Universiteit Brussel จากนั้นจึงเข้าทำงานในกระทรวงการต่างประเทศ
ธุรกิจ.
ผลประโยชน์ทางธุรกิจในประเทศพม่า.
อุปกิตก่อตั้งอัลลัวร์กรุ๊ปในประเทศไทย จากนั้นจึงขยายธุรกิจไปยังประเทศพม่าผ่านการเป็นคู่ค้ากับทวานมีนละ นักธุรกิจชาวพม่า ใน พ.ศ. 2542 ทั้งสองร่วมก่อตั้ง Myanmar Allure Group เพื่อดำเนินกิจการอัลลัวร์ รีสอร์ต โรงแรมและกาสิโนผิดกฎหมาย ในเมืองท่าขี้เหล็กที่ชายแดนพม่า-ไทย รายได้ร้อยละ 6 ของกาสิโนนำไปให้แก่กองทัพพม่า ในเดือนสิงหาคม พ.ศ. 2562 เขาได้ขายหุ้นของ Myanmar Allure โดยรายงานว่าขายรีสอร์ทคาสิโนให้กับ Chakris Kajkumjorndej หุ้นส่วนทางธุรกิจ ในราคา 8.15 ล้านดอลลาร์สหรัฐ เพื่อที่จะเข้าร่วมวุฒิสภาประเทศไทย Dean Young Gultula บุตรเขยของอุปกิต ได้รับการระบุเป็นผู้สืบทอด 
ในการสัมภาษณ์ครั้งล่าสุดเมื่อเดือนกุมภาพันธ์ พ.ศ. 2568 อุปกิจยืนยันว่าไม่ได้มีส่วนเกี่ยวข้องกับอัลลัวร์กรุ๊ปตั้งแต่ พ.ศ. 2562 เนื่องจากได้รับการแต่งตั้งเป็นวุฒิสมาชิก เขาได้ขายโรงแรมซึ่งเป็นส่วนหนึ่งของกลุ่มธุรกิจของเขาให้กับทวานมีนละในขั้นต้น การโอนกิจการทำในนามของลูกเขยเพื่อเตรียมรายละเอียดของธุรกรรม เมื่อทุกอย่างเสร็จสิ้น จึงได้มีการลงนามในสัญญาซื้อขายและโอนกรรมสิทธิ์ไปยังผู้ซื้อ สำหรับธุรกิจพลังงานไฟฟ้า สิทธิสัมปทานได้ถูกโอนไปยังผู้รับสัมปทานรายใหม่ ซึ่งยังคงใช้ชื่ออัลลัวร์กรุ๊ปต่อไป และได้เพิ่มคำว่า “(P&E) Power and Electricity”
ชีวิตส่วนตัว.
อุปดิศร์ ปาจรียางกูร บิดาของเขา เป็นอดีตทูตและรัฐมนตรีว่าการกระทรวงการต่างประเทศชาวไทย มีพี่สาวชื่อฐาวดี อุปกิตเคยสมรสกับปารีณา ไกรคุปต์ นักการเมือง
บาร์นสลีย์

บาร์นสลีย์  เป็นเมืองตลาดนัดในเซาท์ยอร์กเชอร์ ประเทศอังกฤษ เป็นเมืองที่ใหญ่เป็นอันดับสี่ของเซาท์ยอร์กเชอร์ ประชากรของเมืองอยู่ที่ 71,422 คนในปี 2021 
อุตสาหกรรมดั้งเดิมของเมืองบาร์นสลีย์ ได้แก่ ผ้าลินิน การทำเหมืองถ่านหิน การทำแก้ว และสิ่งทอ วัฒนธรรมของบาร์นสลีย์มีรากฐานมาจากมรดกทางอุตสาหกรรมและมีประเพณีเกี่ยวกับ แตรวง ซึ่งเดิมทีก่อตั้งขึ้นเป็นชมรมสังคมโดยชุมชนเหมืองแร่
วายร้ายพันธุ์ดี 2

วายร้ายพันธุ์ดี 2  เป็นภาพยนตร์แอนิเมชัน 3 มิติ ของดรีมเวิกส์แอนิเมชัน ปี พ.ศ. 2568 ภาพยนตร์เรื่องนี้เป็นภาพยนตร์ภาคต่อจากภาพยนตร์ "วายร้ายพันธุ์ดี" กำกับโดย ปิแอร์ เปริเฟล ให้เสียงพากย์โดย แซม ร็อกเวลล์, มาร์ค มารอน, อควาฟินา, เคร็ก โรบินสัน, แอนโธนี่ รามอส, ริชาร์ด อโยอาด, ซาซี บีตซ์, อเล็กซ์ บอร์สเตน และลิลลี่ สิงห์ สมทบด้วย แดเนียล บรูคส์, มาเรีย บากาโลวา และนาตาชา ลีโอนน์
การตอบรับ.
รอตเทนโทเมโทส์รายงานว่าร้อยละ 86 ของผู้วิจารณ์ 88 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.80 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 64 เต็ม 100 คะแนน ซึ่งประเมินโดยผู้วิจารณ์ 23 คน
อีเอฟแอลลีกวัน ฤดูกาล 2025–26

อีเอฟแอลลีกวัน ฤดูกาล 2025–26 (เรียกอีกอย่างว่า สกายเบ็ตลีกวัน ด้วยเหตุผลด้านผู้สนับสนุน) เป็นฤดูกาลที่ 22 ของอีเอฟแอลลีกวัน ภายใต้ชื่อปัจจุบัน และเป็นฤดูกาลที่ 34 ภายใต้รูปแบบปัจจุบัน เริ่มต้นฤดูกาลในวันที่ 1 สิงหาคม ค.ศ. 2025 และสิ้นสุดในเดือนพฤษภาคม ค.ศ. 2026
ตารางคะแนน.
<onlyinclude></onlyinclude>
Julodimorpha

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Julodimorpha เป็นสกุลของอันดับด้วงในวงศ์ Buprestidae 
ชนิด.
"Julodimorpha" ประกอบด้วยชนิดดังนี้:
การสังเกตพฤติกรรมการผสมพันธุ์.
ใน ค.ศ. 1983 นักกีฏวิทยา Darryl Gwynne และ David Rentz รายงาน "Julodimorpha saundersii" เพศผู้ (ตอนนั้นสับสนกับ "J. bakewelli" ที่ใกล้ชิดกัน) ซึ่งได้รับการสังเกตว่าพยายามมีเพศสัมพันธ์กับสตับบีงสีน้ำตาลที่ถูกทิ้ง (ขวดเบียร์ชนิดหนึ่ง) ประดับด้วยตุ่ม (ส่วนที่เป็นปุ่ม ๆ) พฤติกรรมของด้วงเหล่านี้เป็นตัวอย่างของสิ่งเร้าที่เหนือธรรมชาติ รายงานนี้ทำให้ Gwynne และ Rentz ได้รับรางวัลอิกโนเบลสาขาชีววิทยาใน ค.ศ. 2011
ไทยลีก 3 ฤดูกาล 2568–69

ไทยลีก 3 ฤดูกาล 2568–69 หรือ บีวายดี ดอลฟิน ลีกสาม ฤดูกาล 2568–69 ตามชื่อผู้สนับสนุนคือรถยนต์ไฟฟ้าบีวายดี เป็นการแข่งขันฟุตบอลไทยลีก 3 ฤดูกาลที่ 9 ซึ่งเป็นการแข่งขันฟุตบอลในระดับที่ 3 ตามระบบฟุตบอลลีกของไทย โดยแบ่งตามพื้นที่ภูมิภาค จำนวนทั้งหมด 68 สโมสร
รอบระดับประเทศ.
การแข่งขันรอบระดับประเทศจะแบ่ง 12 ทีมจากรอบแบ่งโซนออกเป็น 3 กลุ่ม กลุ่มที่ 1 ประกอบด้วยทีมชนะเลิศและรองชนะเลิศจากโซนภาคเหนือและโซนภาคกลาง กลุ่มที่ 2 ประกอบด้วยทีมชนะเลิศและรองชนะเลิศจากโซนภาคตะวันออกเฉียงเหนือและโซนภาคตะวันออก และกลุ่มที่ 3 ประกอบด้วยทีมชนะเลิศและรองชนะเลิศจากโซนภาคตะวันตกและโซนภาคใต้ โดยแต่ละกลุ่มจะจัดการแข่งขันตามระบบเหย้า-เยือน ซึ่งทุกทีมจะได้สิทธิเป็นทีมเหย้าและทีมเยือน ทีมอันดับที่ 1 จาก 3 กลุ่มรวมกับทีมอันดับที่ 2 ที่ดีที่สุดอีก 1 ทีมจะผ่านเข้าสู่รอบรองชนะเลิศต่อไป
รอบแพ้คัดออก.
รอบรองชนะเลิศ.
<section begin=SF />
<section end=SF />
รอบชิงอันดับที่ 3
รอบชิงชนะเลิศและรอบชิงอันดับที่ 3.
<section begin=3rd />
<section end=3rd/>
รอบชิงชนะเลิศ
<section begin=F />
<section end=F/>
Austinornis

Austinornis เป็นสกุลของ ornithuran ก่อนประวัติศาสตร์ที่สูญพันธุ์แล้วจากวิวัฒนาการชาติพันธุ์ที่ไม่ทราบตำแหน่งจากรัฐเท็กซัสยุคครีเทเชียสตอนปลาย Julia A. Clarke นักบรรพชีวินวิทยา ระบุชื่อสกุลนี้ใน ค.ศ. 2004 โดยอิงจากฟอสซิลบางส่วนของ tarsometatarsus จากออสตินชอล์ก แม้ว่า "Austinornis" เคยคาดเป็น pangalliform นักวิจัยคนอื่น ๆ โต้แย้งการจำแนกประเภทนี้และปฏิเสธการวิเคราะห์เชิงวิวัฒนาการ เนื่องจากลักษณะที่ไม่ต่อเนื่องของตัวอย่างต้นแบบแรก โดยเฉพาะใน ค.ศ. 2014 ที่ Gerald Mayr เสนอแนะว่า "Austinornis" เป็นสัตว์ที่ไม่ใช่ neornithine จากช่วง Coniacian หรือ Santonian และตัวอย่างชนิดอาจอยู่ใน "Apatornis" หรือ "Iaceornis"
สโมสรฟุตบอลเชียงราย ทีเอสซี

สโมสรฟุตบอลเชียงราย ทีเอสซี เป็นสโมสรฟุตบอลอาชีพในประเทศไทย โดยเป็นสโมสรตัวแทนจากโรงเรียนทวีเอสซีวิทยา จังหวัดเชียงราย ปัจจุบันแข่งขันในระดับไทยลีก 3 โซนภาคเหนือ
ประวัติ.
สโมสรฟุตบอลเชียงราย ทีเอสซี ก่อตั้งเมื่อปี 2566 เชียงราย ทีเอสซีได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 – โซนภาคเหนือ เป็นการแข่งขันแรก โดยได้ตำแหน่งอันดับที่ 4 ของโซน
ในปี 2568 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2568 – โซนภาคเหนือ โดยได้ตำแหน่งรองชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคเหนือ
 "ณ วันที่ 12 สิงหาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้ฝึกสอน.
"ตั้งแต่ พ.ศ. 2566 – ปัจจุบัน"
เดเซร์โมเนโดมินีอินมอนเต

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เดเซร์โมเนโดมินีอินมอนเต  เป็นหนังสือที่เขียนโดยออกัสตินแห่งฮิปโป นักบุญชาวคริสต์ ใน ค.ศ. 393 
หนังสือนี้เป็นอรรถกถาเกี่ยวกับพระดำรัสของพระเยซูที่รู้จักกันในชื่อคำเทศนาบนภูเขา ซึ่งปรากฏในพระวรสารนักบุญมัทธิว บทที่ 5-7 ออกัสตินมองว่าพระดำรัสนี้เป็น "มาตรฐานอันสมบูรณ์แบบของชีวิตชาวคริสต์"
ออกัสตินเขียนหนังสือนี้เป็นสองเล่ม เล่มแรกเขาศึกษาบทที่ 5 และถามว่า "เป็นไปได้ไหมที่จะนำพระพรมหัศจรรย์มาปฏิบัติใช้?" ส่วนเล่มที่สองศึกษาบทที่ 6 และ 7 และนำเสนอเทววิทยาการอธิษฐานแบบย่อ
บรอดเอเคอร์ซิตี

บรอดเอเคอร์ซิตี  เป็นแนวคิดโครงการพัฒนานครและย่านชานเมืองที่เสนอโดยแฟรงก์ ลอยด์ ไรต์ ตลอดช่วงชีวิตส่วนใหญ่ของเขา เขานำเสนอแนวคิดนี้ในหนังสือ "The Disappearing City" (นครที่หายไป) ในปี 1932 ไม่กี่ปีถัดมา เขาได้เปิดเผยแพบบจำลองนครขนาด 3.7 × 3.7 เมตร แทนชุมชนขนาดสิบตารางกิโลเมตรในแนวคิดที่เขาเสนอ ผลงานสร้างแบบจำลองโดยนักศึกษาฝึกงานของเขาที่ทาลีเยซิน สนับสนุนเงินทุนโดย
เอ็ดการ์ เคาฟ์มัน แบบจำลองนี้นำไปจัดแสดงตอนแรกที่มหกรรมศิลปะอุตสาหกรรม (Industrial Arts Exposition) ที่ฟอรัมของร็อกกะเฟลเลอร์เซ็นเตอร์ เริ่มต้นในวันที่ 15 เมษายน 1935 หลังจัดแสดงเสร็จ เคาฟ์มันได้นำแบบจำลองนี้ไปจัดแสดงในพิตส์เบิร์ก ที่มหกรรมบ้านใหม่แก่คนแก่ ("New Homes for Old") ที่สนับสนุนโดยองค์การกลางที่อยู่อาศัย จัดแสดงตั้งแต่วันที่ 18 มิถุนายน บนชั้น 11 ของร้านต้าเคาฟ์มันส์ ปัจจุบันแบบจำลองนี้จัดแสดงอยู่ที่พิพิธภัณฑ์ศิลปะสมัยใหม่
บอร์ดเอเคอร์ซิตีจะกลายมาเป็นเป็นคู่ตรงข้าม (antithesis) ของนคร และเป็นอุดมคติของย่านชานเมืองที่กำลังเกิดใหม่ ผ่านคติทัศน์ที่เฉพาะของไรต์เอง แนวคิดโครงการพัฒนานี้เป็นทั้งคำชี้แจงการวางแผน (planning statement) และโครงการทางรัฐศาสตร์และสังคม (socio-political scheme) ที่ได้รับแรงบันดาลใจจากเฮนรี จอร์จ ที่เสนอให้แต่ละครอบครัวในสหรัฐอเมริกาได้รับที่ดินครอบครัวละ 1 เอเคอร์ จากคลังที่ดินของรัฐบาลกลาง และชุมชนในอุดมคติของไรต์จะก่อสร้างขึ้นบนที่ดินที่ได้จัดสรรตามโครงการนี้
น้องสาวหายนะ

น้องสาวหายนะ เป็นละครโทรทัศน์ไทยปี พ.ศ. 2568 นำแสดงโดยพลอยชมพู ศุภทรัพย์, สรัลชนา อภิสมัยมงคล, ปริยพิชญ์ ยู และกัญญารัตน์ เรืองรุ่ง ดัดแปลงจากนวนิยายเรื่อง “ "เพลิงบุปผา" ” ของ จินต์นัชชา มณีศรีวงษ์ (ใบสน) ว่าด้วยเรื่องราวของพี่น้องตระกูลบุปผาจินดา ที่ความลับของครอบครัวค่อย ๆ ถูกเปิดเผย หลังจากน้องสาวคนเล็กตกลงมาจากชั้นบนสุดของบ้านพักตากอากาศและหายตัวไป
กำกับโดยตะวัน จารุจินดาและผลิตโดยจีเอ็มเอ็มทีวีร่วมกับ Snap25 ละครเรื่องนี้ได้รับการประกาศให้เป็นหนึ่งในละครโทรทัศน์ของจีเอ็มเอ็มในปี พ.ศ. 2567 ในงาน "GMMTV2024: UP&ABOVE Part 2" เมื่อวันที่ 23 เมษายน พ.ศ. 2567 เริ่มออกอากาศตอนแรกเมื่อวันที่ 30 มิถุนายน พ.ศ. 2568 ออกอากาศทุกวันจันทร์และอังคาร เวลา 20:30 น ทางช่องจีเอ็มเอ็ม 25 และ 22:30 น. ทางวิว
เรื่องย่อ.
ฉัตรฟ้า (กัญญารัตน์ เรืองรุ่ง) น้องสาวคนเล็กของตระกูลบุปผจินดา ที่เพิ่งได้รับมรดกก้อนใหญ่จากพ่อและกำลังจะแต่งงาน พลัดตกจากชั้นบนสุดของบ้านพักตากอากาศ ทำให้พี่สาวทั้งสามคนตกตะลึง แต่ร่างของเธอก็หายไป พี่สาวทั้งสามคนคือ ใบบัว บุณฑริกา (พลอยชมพู ศุภทรัพย์), ชมพู ชมพูนุท (สรัลชนา อภิสมัยมงคล) และ พิชา พุดพิชญา (ปริยพิชญ์ ยู) จึงตกเป็นผู้ต้องสงสัย พวกเธอจึงต้องสืบหาความจริง ยิ่งสืบหาความจริงก็ยิ่งพบความสัมพันธ์อันเน่าเฟะที่ซ่อนอยู่ภายใต้คำว่า "ครอบครัว"
มี่นดอ-ลยา

มี่นดอ-ลยา (, ; มีอีกพระนามว่า Mathu Shah; ค.ศ. 1456–1492) เป็นกษัตริย์แห่งอาณาจักรมเยาะอู้ อดีตรัฐในประเทศพม่า ในช่วง ค.ศ. 1482 ถึง 1492 พระองค์ขึ้นครองราชย์โดยให้ลอบปลงพระชนม์บะซอพยู พระราชบิดา หลังจากที่พระราชบิดาเลือกพระราชโอรสอีกองค์เป็นรัชทายาท อย่างไรก็ตาม ดอ-ลยาพิสูจน์ให้เห็นว่าตนเป็นกษัตริย์ที่มีความสามารถ พระองค์เป็นที่รู้จักในนาม ซีน-พยูชีน จากการครอบครองช้างเผือก พระองค์ "ทรงขยายอำนาจของมเยาะอู้ไปทางตะวันออกและตะวันตก" พระองค์สวรรคตขณะทรงช้างศึกหลังเสด็จกลับจากการทัพที่ล้มเหลวในพื้นที่เนินเขาจิตตะกอง
พรมแดนระหว่างโครเอเชียกับเซอร์เบีย

พรมแดนระหว่างโครเอเชียกับเซอร์เบีย เป็นพรมแดนระหว่างประเทศทางบก ระหว่างโครเอเชีย ซึ่งเป็นสมาชิกสหภาพยุโรปและมีข้อผูกพันที่จะบูรณาการเข้าสู่เขตเชงเก้น กับเซอร์เบีย พรมแดนนี้แบ่งแยกภูมิภาคโวยวอดินาของเซอร์เบียออกจากเทศมณฑลโอซิเยก–บารานยา (โอซิเยก–บารานยา) และเทศมณฑลวูโควาร์–ซีร์เมีย (วูโควาร์–ซีร์เมีย) ของโครเอเชีย
คำอธิบาย.
พรมแดนมีทิศทางโดยประมาณจากเหนือจรดใต้ โดยมีระยะทาง 137 กิโลเมตรที่กำหนดเขตแดนด้วยแม่น้ำดานูบ ทางเหนือเริ่มต้นที่จุดพรมแดนสามประเทศระหว่างโครเอเชีย เซอร์เบีย และฮังการี และไล่ตามลำน้ำดานูบไปทางตะวันออกจนถึงเมืองบาชกา ปาลังกาของเซอร์เบีย จากนั้นมุ่งลงใต้ ต่อไปทางตะวันตกและใต้ เพื่อไปบรรจบกับจุดพรมแดนสามประเทศกับบอสเนียและเฮอร์เซโกวีนา
ทั้งสองประเทศมีจุดยืนที่แตกต่างกันในส่วนพรมแดนที่อยู่ตามแม่น้ำดานูบ สำหรับเซอร์เบีย พรมแดนคือร่องน้ำหลักที่ใช้แบ่งเขต ในขณะที่โครเอเชียยืนยันว่าพรมแดนควรเป็นเส้นเขตแดนเดิมระหว่างเขตการปกครองบารันยาและเขตการปกครองบาช-โบดรอกในสมัยฮังการี ซึ่งย้อนกลับไปในยุคที่แม่น้ำมีเส้นทางคดเคี้ยวหลายแห่ง โดยส่วนใหญ่อยู่ทางฝั่งตะวันออกของร่องน้ำหลักในปัจจุบัน การอ้างสิทธิ์ของโครเอเชียในฝั่งแม่น้ำที่อยู่ด้านเซอร์เบียนี้ทำให้โครเอเชียสละสิทธิ์เหนือดินแดนที่ไม่มีประเทศใดอ้างสิทธิ์ ("ดินแดนที่ไม่มีเจ้าของ")
ประวัติ.
พรมแดนระหว่างโครเอเชียและเซอร์เบียถูกกำหนดขึ้นในปี ค.ศ. 1945 ให้เป็นเขตแดนภายในของสหพันธ์สาธารณรัฐสังคมนิยมยูโกสลาเวีย ระหว่างสองสาธารณรัฐภาคี ส่วนที่เป็นพรมแดนตามลำน้ำได้กำหนดตามร่องน้ำหลักของแม่น้ำดานูบ ส่วนที่เป็นพรมแดนทางบกในตอนแรกมีลักษณะเกือบเป็นเส้นตรงจากทิศเหนือจรดใต้ จากดานูบ (โอปาโตวัช) ถึงแม่น้ำซาวา (ยาเมนา)
ในปี ค.ศ. 1946 และ 1948 มีการเปลี่ยนแปลงอาณาเขต โดยขยายฝั่งโครเอเชีย (ฝั่งขวา) ของแม่น้ำดานูบไปทางตะวันออกจนถึงเมืองอีโลก และขยายฝั่งเซอร์เบีย (ฝั่งซ้าย) ของแม่น้ำซาวาไปทางตะวันตกจนถึงเมืองราซิโนฟซี
เมื่อเกิดการล่มสลายของยูโกสลาเวีย พรมแดนนี้ได้กลายเป็นพรมแดนระหว่างประเทศ ซึ่งทั้งสองประเทศต่างอ้างสิทธิ์ตามแนวเดิม หลังจากสงครามยูโกสลาเวีย ก็ได้มีการยอมรับแนวพรมแดนนี้ในปี ค.ศ. 1996 ยกเว้นส่วนของแม่น้ำดานูบซึ่งยังคงมีข้อพิพาทเกี่ยวกับความแตกต่างระหว่างแนวฝั่งเดิมกับแนวฝั่งปัจจุบัน
จีเอ็มเอ็ม แซท

บริษัท จีเอ็มเอ็ม แซท จำกัด  เป็นบริษัทจำกัดที่ประกอบธุรกิจจัดจำหน่ายกล่องรับสัญญาณโทรทัศน์ในประเทศไทย รวมถึงเคยเป็นผู้ดำเนินการออกอากาศสถานีโทรทัศน์ผ่านดาวเทียม โดยมีผู้ถือหุ้นใหญ่คือ จีเอ็มเอ็ม แกรมมี่ และเคยมีแอดวานซ์ อินโฟร์ เซอร์วิส มาร่วมถือหุ้นในระยะหนึ่ง
เปิดตัวเมื่อวันที่ 1 พฤศจิกายน พ.ศ. 2554 ในชื่อ วัน-สกาย โดยดำเนินกิจการเป็นผู้จัดจำหน่ายกล่องรับสัญญาณโทรทัศน์แบบเคยูแบนด์และซีแบนด์ และเป็นผู้ให้บริการโทรทัศน์แบบชำระเงิน ภายหลัง วัน-สกาย ได้เปลี่ยนชื่อเป็นจีเอ็มเอ็ม แซท หลังจากได้รับการแจ้งเตือนจากบริติช สกาย บรอดคาสติ้ง หรือ บีสกายบี (BSkyB) ผู้ให้บริการโทรทัศน์แบบชำระเงินของสหราชอาณาจักร เกี่ยวกับข้อขัดแย้งด้านเครื่องหมายการค้า
จีเอ็มเอ็ม แซท เป็นบริษัทในเครือของจีเอ็มเอ็ม แกรมมี่ ซึ่งเป็นบริษัทการบันเทิงรายใหญ่ของประเทศไทย นอกจากนี้ยังมีบริษัท จีเอ็มเอ็ม บี จำกัด ซึ่งเป็นบริษัทย่อยที่ดำเนินกิจการ แซท เพย์ ทีวี ซึ่งเป็นแพลตฟอร์มโทรทัศน์แบบชำระเงินสำหรับกล่องรับสัญญาณจีเอ็มเอ็ม แซท ก่อนที่จะขายให้กับซีทีเอชในภายหลัง
ประวัติ.
วัน-สกาย.
จีเอ็มเอ็ม แซท เปิดตัวในชื่อ จีเอ็มเอ็ม วัน-สกาย  เมื่อวันที่ 1 พฤศจิกายน พ.ศ. 2554 ในฐานะผู้จัดจำหน่ายกล่องรับสัญญาณโทรทัศน์ และผู้ให้บริการโทรทัศน์แบบชำระเงิน (Pay TV) ให้บริการช่องบันเทิงและกีฬา เช่น ยูโรสปอร์ต, เอ็มยูทีวี และนิคจูเนียร์
จีเอ็มเอ็ม แซท.
ในช่วงต้นปี พ.ศ. 2555 วัน-สกาย ได้เปลี่ยนชื่อเป็น จีเอ็มเอ็ม แซท  เนื่องจากได้รับการแจ้งเตือนจากบริติช สกาย บรอดคาสติ้ง หรือ บีสกายบี (BSkyB) ว่า วัน-สกาย ละเมิดเครื่องหมายการค้าของบีสกายบี
จีเอ็มเอ็ม แซท ได้เปิดตัวอย่างเป็นทางการในวันที่ 1 มีนาคม พ.ศ. 2555 โดยนำเสนอเนื้อหาหลักด้านกีฬาคือ "ฟุตบอลชิงแชมป์แห่งชาติยุโรป 2012" พร้อมด้วยเนื้อหาเกี่ยวกับกีฬาอื่น ๆ เช่น บุนเดิสลีกา ของประเทศเยอรมนี, เจลีก ของประเทศญี่ปุ่น และลีกเอิงของ ประเทศฝรั่งเศส
ในช่วงต้นปี พ.ศ. 2556 จีเอ็มเอ็ม แซท ได้ทำข้อตกลงกับฟ็อกซ์อินเตอร์เนชั่นแนลแชนแนล เพื่อนำช่องนี้มาออกอากาศบนแพลตฟอร์มจีเอ็มเอ็ม แซท
เมื่อวันที่ 5 กุมภาพันธ์ พ.ศ. 2557 จีเอ็มเอ็ม แซท ได้ร่วมเป็นพันธมิตรด้านเนื้อหากับผู้ให้บริการโทรทัศน์แบบชำระเงินอีกรายหนึ่ง คือ ซีทีเอช เพื่อเปิดตัวแพ็คเกจใหม่ที่ชื่อว่า "ซีทีเอช แซท พรีเมียร์ลีก พลัส เอชดี" (CTH Z Premier League+ HD) ซึ่งรวมถึงช่องซีทีเอช สเตเดียม ที่ถ่ายทอดสดพรีเมียร์ลีก
ในเดือนกรกฎาคม พ.ศ. 2557 จีเอ็มเอ็ม บี ผู้ให้บริการ แซท เพย์ ทีวี และเนื้อหาต่าง ๆ ถูกซีทีเอชเข้าซื้อกิจการ โดยแลกกับหุ้นสามัญของซีทีเอชจำนวน 10%
ในเดือนมกราคม พ.ศ. 2559 จีเอ็มเอ็ม บี ซึ่งเป็นบริษัทในเครือซีทีเอช ได้ประกาศปิดให้บริการแพ็กเกจ แซท เพย์ ทีวี บนกล่องรับสัญญาณจีเอ็มเอ็ม แซท ซึ่งส่งผลกระทบต่อผู้ใช้บริการกว่า 100,000 ราย โดยไม่ได้แจ้งให้คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ทราบ
ในเดือนมีนาคม พ.ศ. 2567 จีเอ็มเอ็ม แซท ได้หยุดให้บริการออกอากาศโทรทัศน์ผ่านกล่องรับสัญญาณโทรทัศน์ความละเอียดมาตรฐาน (เอสดีทีวี) อย่างถาวร
ปัจจุบัน จีเอ็มเอ็ม แซท เป็นผู้ผลิตและจัดจำหน่ายกล่องรับสัญญาณ โทรทัศน์ความละเอียดสูง (เอชดีทีวี), กล่องอินเทอร์เน็ต, ปลั๊กอัจฉริยะ และกล้องวงจรปิด
สาวเอ๋อ สุดหัวใจ

สาวเอ๋อ สุดหัวใจ เป็นภาพยนตร์อเมริกันแนว สุขนาฏกรรมจินตนิยม วัยรุ่น ปี ค.ศ. 1999 กำกับโดยรอเบิร์ต อีสโคฟ นำแสดงโดยเฟรดดี พรินซ์ จูเนียร์, เรเชล ลีห์ คุก, แมตทิว ลิลลาร์ด, พอล วอล์กเกอร์, โจดี ลิน โอคีฟ, เควิน โพลแล็ก, อัชเชอร์, ลิล คิม และแอนนา แพควิน หลังจากถูกแฟนสาวทิ้ง แซ็ค ไซเลอร์ก็คุยโวว่าเขาสามารถทำให้สาว ๆ ในโรงเรียนมัธยมเป็นที่นิยมได้ เป็นการดัดแปลงจากบทละครเวทีเรื่อง "Pygmalion" ของจอร์จ เบอร์นาร์ด ชอว์ และภาพยนตร์เรื่อง "บุษบาริมทาง" ของจอร์จ คิวคอร์ ในปี ค.ศ. 1964
ภาพยนตร์เรื่องนี้ได้รับคำวิจารณ์ทั้งในเชิงบวกและลบจากนักวิจารณ์ โดยชื่นชมการแสดงของนักแสดงนำ แต่กลับวิจารณ์บทภาพยนตร์ เป็นภาพยนตร์วัยรุ่นที่ได้รับความนิยมมากที่สุดเรื่องหนึ่งในช่วงปลายทศวรรษ 1990 และขึ้นอันดับ 1 ในบ็อกซ์ออฟฟิศในสัปดาห์แรกหลังจากเข้าฉาย ทำรายได้ทั่วโลกไปกว่า 103 ล้านเหรียญสหรัฐ หลังจากปรากฏในภาพยนตร์ เพลง "Kiss Me" ขึ้นถึงอันดับ 2 บนบิลบอร์ดฮอต 100 ของ "บิลบอร์ด" และอยู่ในท็อป 10 นานถึง 16 สัปดาห์ ภาพยนตร์รีเมคโดยสลับเพศเรื่อง "ภารกิจปั้นหนุ่มในฝัน" ฉายเมื่อวันที่ 27 สิงหาคม ค.ศ. 2021 ทางเน็ตฟลิกซ์
โกปปาอีตาเลีย 2025 นัดชิงชนะเลิศ

โกปปาอีตาเลีย 2024 นัดชิงชนะเลิศ เป็นนัดชิงชนะเลิศของ ฤดูกาล 2024–25 ของ โกปปาอีตาเลีย, และเป็นฤดูกาลที่ 78 นัดชิงชนะเลิศของการแข่งขันฟุตบอลถ้วยหลักของประเทศอิตาลี. นัดนี้จะลงเล่นในวันที่ 14 พฤษภาคม ค.ศ. 2025 ระหว่าง มิลาน และ โบโลญญา.
โบโลญญาชนะนัดนี้ 1–0 สำหรับการสร้างสถิติใหม่เป็นแชมป์โคปปาอิตาเลียสมัยที่ 3, และเป็นครั้งแรกนับตั้งแต่ปี ค.ศ. 1974.
เส้นทางสู่นัดชิงชนะเลิศ.
"หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงเป็นชื่อแรก (H: เหย้า; A: เยือน)."
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
วันเจ้าหน้าที่พิทักษ์ป่าโลก

วันเจ้าหน้าที่พิทักษ์ป่าโลก หรือวันผู้พิทักษ์ป่าโลก  เป็นวันที่มีการเฉลิมฉลองทั่วโลกในวันที่ 31 กรกฎาคมทุกปี เพื่อรำลึกถึงเจ้าหน้าที่พิทักษ์ป่าที่เสียชีวิตหรือได้รับบาดเจ็บจากการปฏิบัติหน้าที่ และเฉลิมฉลองงานที่เจ้าหน้าที่พิทักษ์ป่าทำเพื่อปกป้องสมบัติทางธรรมชาติและมรดกทางวัฒนธรรมของโลก
ในปี พ.ศ.2549 สมาพันธ์ผู้พิทักษ์ป่าระหว่างประเทศ หรือ IRF ได้แต่งตั้งวันที่ 31 กรกฎาคม 2535 ให้เป็น "วันผู้พิทักษ์ป่าโลก" เพื่อสนับสนุนการทำงานของผู้พิทักษ์ป่า ได้มีมติในคราวประชุมพิทักษ์ป่าโลก กำหนดให้วันที่ 31 กรกฎาคม ของทุกปี เพื่อรำลึกถึงเจ้าหน้าที่พิทักษ์ป่าที่ได้รับบาดเจ็บและเสียชีวิตจากการปฏิบัติหน้าที่ดูแลรักษาทรัพยากรธรรมชาติและสิ่งแวดล้อม และยกย่องเชิดชูเกียรติเจ้าหน้าที่พิทักษ์ป่า ที่มุ่งมั่นเสียสละ ทุ่มเทแรงกายแรงใจ ในการป้องป้องทรัพยากรธรรมชาติให้เกิดความยั่งยืน 
เป้าหมาย.
เพื่อสนับสนุนการทำงานของผู้พิทักษ์ป่าและรำลึกถึงเจ้าหน้าที่พิทักษ์ป่าที่ได้รับบาดเจ็บ รวมทั้งเสียชีวิตจากการปฏิบัติหน้าที่ดูแลรักษาทรัพยากรธรรมชาติและสิ่งแวดล้อม ยกย่องเชิดชูเกียรติเจ้าหน้าที่พิทักษ์ป่า ที่มุ่งมั่นเสียสละ ทุ่มเทแรงกายแรงใจ ในการป้องป้องทรัพยากรธรรมชาติให้เกิดความยั่งยืน
ริเริ่ม.
ในปี 2549 ที่มีการประชุมร่วมกันของสหภาพสากลว่าด้วยการพิทักษ์ป่า ได้มีการกำหนดให้วันที่ 31 กรกฎาคม เป็นวันเจ้าหน้าที่พิทักษ์ป่าโลก
วันผู้พิทักษ์ป่าโลกเป็นความคิดริเริ่มของสมาพันธ์ผู้พิทักษ์ป่าสากลที่ได้รับการส่งเสริมร่วมกับ The Thin Green Line
สำหรับธีมวันผู้พิทักษ์ป่าโลกปี 2023 คือ '30X30' ตามอนุสัญญาสหประชาชาติว่าด้วยความหลากหลายทางชีวภาพปี 2022 (COP15) ซึ่งกรอบความหลากหลายทางชีวภาพทั่วโลกได้รับการเห็นชอบจากผู้นำโลกและผู้มีอำนาจตัดสินใจ เป้าหมายที่ 3 สรุปข้อกำหนดว่าอย่างน้อยร้อยละ 30 ของโลกได้รับการอนุรักษ์และจัดการอย่างมีประสิทธิภาพภายในปี 2573
สโมสรฟุตบอลฟูเทร่า ยูไนเต็ด

สโมสรฟุตบอลฟูเทร่า ยูไนเต็ด เป็นสโมสรฟุตบอลอาชีพในประเทศไทย ปัจจุบันแข่งขันในระดับไทยลีก 3 โซนภาคกลาง
ประวัติ.
สโมสรฟุตบอลฟูเทร่า ยูไนเต็ด ก่อตั้งเมื่อปี 2565 ฟูเทร่า ยูไนเต็ดได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 – โซนกรุงเทพและปริมณฑล เป็นการแข่งขันแรก โดยตกรอบรอบแพ้คัดออก ของโซนปริมณฑล
ในปี 2568 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2568 – โซนภาคกลาง โดยได้ตำแหน่งอันดับที่ 3 ของโซน และได้สิทธิ์เลื่อนชั้นสู่ไทยลีก 3 โซนภาคกลาง
 "ณ วันที่ 12 สิงหาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้ฝึกสอน.
"ตั้งแต่ พ.ศ. 2565 – ปัจจุบัน"
การตอบสนองหลีกเลี่ยงการส่งสัญญาณกวน

การตอบสนองหลีกเลี่ยงการส่งสัญญาณกวน  เป็นพฤติกรรมของปลาไฟฟ้าอ่อนบางชนิด ซึ่งเกิดขึ้นเมื่อปลาไฟฟ้าที่การปล่อยประจุไฟฟ้าเป็นคลื่นสองตัวมาพบกัน หากความถี่ในการปล่อยประจุมีความใกล้เคียงกันมาก ปลาแต่ละตัวจะปรับความถี่การปล่อยประจุของตนเพื่อเพิ่มความแตกต่างระหว่างกัน ด้วยการทำเช่นนี้ทำให้ปลาทั้งสองตัวป้องกันการส่งสัญญาณกวนการรับรู้ไฟฟ้าได้
พฤติกรรมนี้ได้รับการศึกษามากที่สุดในชนิดของปลาที่พบในอเมริกาใต้ "Eigenmannia virescens" นอกจากนี้ยังพบในปลากลุ่ม Gymnotiformes อื่น เช่น "Apteronotus" รวมถึงปลาในแอฟริกาอย่างชนิด "Gymnarchus niloticus" การตอบสนองหลีกเลี่ยงการส่งสัญญาณกวนนี้เป็นหนึ่งในพฤติกรรมที่มีความซับซ้อนแรกของสัตว์มีกระดูกสันหลังที่มีการระบุวงจรประสาททั้งหมดได้อย่างสมบูรณ์ พฤติกรรมนี้จึงมีความสำคัญเป็นพิเศษในสาขาพฤติกรรมประสาทวิทยา (neuroethology)
เขาชนไก่ (แก้ความกำกวม)

เขาชนไก่ อาจหมายถึง 
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
มิฮาย กาโรยี

เคานต์ มิฮาย อาดาม เจิร์จ มิกโลช กาโรยี แด น็อจกาโรย (4 มีนาคม ค.ศ. 1875 – 19 มีนาคม ค.ศ. 1955) เป็นนักการเมืองชาวฮังการี ผู้ซึ่งดำรงตำแหน่งนายกรัฐมนตรีฮังการี ค.ศ. 1918-1919 และเป็นประธานาธิบดีฮังการีคนแรกหลังการล่มสลายของจักรวรรดิออสเตรีย-ฮังการีและการปฏิวัติเปลี่ยนแปลงระบอบเป็นสาธารณรัฐประชาชน ในระหว่างการดำรงตำแหน่งของเขา ต้องเผชิญกับปัญหาทางการเมืองทั้งภายในและภายนอกประเทศจากผลที่ตามมาของสงครามโลกครั้งที่หนึ่งและการยึดครองดินแดนของประเทศเพื่อนบ้าน กาโรยีลงจากอำนาจหลังการยึดอำนาจของพรรคคอมมิวนิสต์ฮังการี ซึ่งนำไปสู่การจัดตั้งสาธารณรัฐโซเวียตฮังการีในเดือนมีนาคม ค.ศ. 1919 
กาโรยีเกิดเมื่อ ค.ศ. 1875 ในตระกูลขุนนางคาทอลิกที่มีชื่อเสียง เขาเติบโตและได้รับการเลี้ยงดูตามแบบขุนนางฮังการีโดยทั่วไป ต่อมาเขาเริ่มมีความสนใจทางด้านการเมืองมากขึ้น เขาจึงลงสมัครเลือกตั้งและได้รับเลือกเข้าสู่รัฐสภาในฐานะสมาชิกพรรคฝ่ายค้านใน ค.ศ. 1910 เมื่อสงครามโลกครั้งที่หนึ่งดำเนินขึ้นใน ค.ศ. 1914 กาโรยีเป็นผู้นำขบวนการต่อต้านสงครามที่ไม่ฝักใฝ่ฝ่ายใดในรัฐสภา และคัดค้านการเป็นพันธมิตรของจักรวรรดิออสเตรีย-ฮังการีกับจักรวรรดิเยอรมัน อีกทั้งยังเรียกร้องให้สิทธิเลือกตั้งแก่สตรีและทหารผ่านศึก ซึ่งการกระทำดังกล่าวได้สร้างความนิยมต่อตัวเขาเพิ่มมากขึ้น เป็นเหตุให้เกิดความขัดแย้งระหว่างเขากับฝ่ายรัฐบาลของอิชต์วาน ติซอ ในเดือนพฤศจิกายน ค.ศ. 1914 เขาได้สมรสกับเคาน์เตส กาตินกา อ็อนดราชี บุตรสาวของตระกูลผู้ทรงอิทธิพลในฮังการี ใน ค.ศ. 1918 หลังการยอมจำนนของจักรวรรดิในมหาสงคราม กาโรยีได้ร่วมจัดตั้งสภาแห่งชาติฮังการีในฐานะฝ่ายต่อต้านระบอบทวิอำนาจกับออสเตรียและเข้ายึดอำนาจในเดือนพฤศจิกายนหรือที่รู้จักกันว่า "การปฏิวัติเบญจมาศ" ส่งผลให้ฮังการีประกาศแยกตัวออกจากออสเตรียและกลายสภาพเป็นสาธารณรัฐประชาชนแห่งใหม่
ในเวลาห้าเดือนของการดำรงตำแหน่ง รัฐบาลกาโรยียังคงไม่สามารถแก้ปัญหาที่ร้ายแรงของประเทศได้สำเร็จ เนื่องจากความล้มเหลวในการปรองดองกับชนกลุ่มน้อยในเขตแดนฮังการีซึ่งนำไปสู่การแบ่งแยกดินแดน วิกฤตการณ์ทางเศรษฐกิจยังดำเนินต่อไป รวมถึงการว่างงานและความยากเข็ญในเขตเมือง อัตราเงินเฟ้อที่สูงขึ้น ความปรารถนาที่จะปฏิรูปทางการเกษตรในชนบทยังไม่ได้ดําเนินการ และการถูกรุกรานจากประเทศเพื่อนบ้าน จนท้ายที่สุดในเดือนมีนาคม ค.ศ. 1919 พันธมิตรประชาธิปไตยสังคมนิยม-คอมมิวนิสต์จึงขึ้นสู่อำนาจและส่งผลให้สาธารณรัฐประชาชนฮังการีภายใต้การปกครองของเขาต้องสิ้นสุดลง
ในเดือนกรกฎาคม ค.ศ. 1919 เขาลี้ภัยไปยังฝรั่งเศส และเดินทางกลับฮังการีอีกครั้งหลังสงครามโลกครั้งที่สอง โดยเขาดำรงตำแหน่งระดับชาติในระยะเวลาสั้น ๆ ก่อนที่จะลี้ภัยไปยังฝรั่งเศสอีกครั้งและถึงแก่อสัญกรรมใน ค.ศ. 1955
องค์การระดับภูมิภาค

องค์การระดับภูมิภาค  ถือเป็นองค์การระหว่างประเทศ (IO) ในมิติหนึ่ง เนื่องจากองค์การเหล่านี้เกิดมาจากการรวมสมาชิกภาพในระดับนานาชาติและครอบคลุมไปถึงหน่วยงานทางภูมิรัฐศาสตร์ที่ทำงานอยู่เหนือรัฐชาติรัฐใดรัฐหนึ่ง อย่างไรก็ตาม การเป็นสมาชิกขององค์การเหล่านี้มีคุณสมบัติและลักษณะที่บ่งบอกเขตหรือตามแนวการแบ่งเขตทางภูมิศาสตร์ที่ถูกกำหนดเอาไว้อย่างเด่นชัด เช่น ทวีป หรือภูมิรัฐศาสตร์ เช่น กลุ่มเศรษฐกิจ ซึ่งจัดตั้งขึ้นเพื่อส่งเสริมความร่วมมือและการบูรณาการทั้งในด้านของการเมืองและเศรษฐกิจ หรือการเจรจาระหว่างรัฐหรือหน่วยงานภายในขอบเขตทางภูมิศาสตร์หรือภูมิรัฐศาสตร์ 
ทั้งสองรูปแบบสะท้อนแสดงให้เห็นถึงรูปแบบของการพัฒนาและความเป็นมาในอดีตซึ่งได้รับการส่งเสริมมาตั้งแต่ช่วงหลังสิ้นสุดสงครามโลกครั้งที่สอง ตลอดจนการแพร่กระจายของกลุ่มองค์การต่าง ๆในโลกยุคโลกาภิวัตน์ ซึ่งเป็นเหตุผลว่าทำไมทำไมคุณสมบัติหรือลักษณะของสถาบันหรือองค์การจึงแตกต่างกัน ตั้งแต่ในระดับความร่วมมือแบบหลวม ๆ ไปจนถึงความร่วมมือในระดับภูมิภาคอย่างเป็นทางการ โดยองค์การระดับภูมิภาคส่วนใหญ่มักจะทำงานร่วมกับองค์การพหุภาคีที่มีชื่อเสียง เช่น สหประชาชาติ ซึ่งแม้ว่าในหลายกรณีองค์การระดับภูมิภาคจะถูกเรียกกันง่าย ๆ ว่าเป็นองค์การระหว่างประเทศ แต่ในหลายครั้งก็ควรจะใช้คำว่าองค์การระดับภูมิภาค เพื่อเน้นย้ำถึงขอบเขตที่ชัดเจนมากขึ้นของสมาชิกภายในกลุ่ม 
ตัวอย่างขององค์การระดับภูมิภาค ได้แก่ สหภาพแอฟริกา (AU), สมาคมประชาชาติแห่งเอเชียตะวันออกเฉียงใต้ (ASEAN), สันนิบาตอาหรับ (AL), สหภาพอาหรับมาเกร็บ (AMU), ประชาคมแคริบเบียน (CARICOM), สภายุโรป (CoE), สหภาพเศรษฐกิจยูเรเชีย (EAEU), สหภาพยุโรป (EU), สมาคมเอเชียใต้เพื่อความร่วมมือระดับภูมิภาค (SAARC), องค์การความร่วมมือเซี่ยงไฮ้ (SCO), องค์การที่ปรึกษากฎหมายแห่งเอเชียและแอฟริกา (AALCO), สหภาพเมดิเตอร์เรเนียน (UfM), สหภาพประชาชาติอเมริกาใต้ (USAN)
อารามมะฮาอองมเยโบนซาน

อารามมะฮาอองมเยโบนซาน  หรือเรียกกันทั่วไปว่า อารามอิฐแมนุ  เป็นวัดพุทธเก่าแก่ในเมืองอังวะ ภาคมัณฑะเลย์ ประเทศพม่า
อารามแห่งนี้สร้างขึ้นโดยพระนางแมนุ พระอัครมเหสี ใน พ.ศ. 2361 เพื่อใช้เป็นที่พำนักของญองกานซะยาดอ อูโป พระอุปัชฌาย์ทางศาสนา ต่อมาได้ถวายแด่ญองกานซะยาดอ อูบก พระอุปัชฌาย์องค์ที่สอง อารามได้รับความเสียหายจากแผ่นดินไหวใน พ.ศ. 2381 แต่ได้รับการบูรณะใน พ.ศ. 2416 โดยพระนางอเลนันดอ พระราชธิดาของพระองค์ อารามแห่งนี้เป็นหนึ่งในตัวอย่างที่ดีที่สุดของสถาปัตยกรรมพม่าสมัยโก้นบอง เป็นสถาปัตยกรรมการจำลองอารามไม้ที่มีหลังคาหลายหลังคา และห้องสวดมนต์ที่มีโครงสร้างส่วนบนเจ็ดชั้น
โครงสร้างอารามนี้ได้พังถล่มลงจากเหตุการณ์แผ่นดินไหวใน พ.ศ. 2568
ซูเปอร์มาริโอบราเธอร์ส วอนเดอร์

ซูเปอร์มาริโอบราเธอร์ส วอนเดอร์  เป็นวิดีโอเกมแนวแพลตฟอร์มที่พัฒนาและจัดจำหน่ายโดยนินเท็นโด สำหรับนินเท็นโด สวิตช์ เป็นเกม "ซูเปอร์มาริโอ" แบบเลื่อนด้านข้างเกมแรกนับตั้งแต่ "นิวซูเปอร์มาริโอบราเธอส์ยู" (ค.ศ. 2012) ผู้เล่นจะควบคุม มาริโอ, ลุยจิ และเพื่อน ๆ ในขณะที่พวกเขาพยายามหยุดบาวเซอร์ซึ่งใช้เวทมนตร์วอนเดอร์ฟลาวเวอร์เพื่อแปลงร่างตัวเองให้กลายเป็นปราสาทและยึดครองดินแดนใหม่ที่เรียกว่าอาณาจักรดอกไม้
การพัฒนา "ซูเปอร์มาริโอบราเธอร์ส วอนเดอร์" เริ่มต้นใน ค.ศ. 2019 โดยผู้กำกับ Shiro Mouri ได้รับแรงบันดาลใจจากเกม "ซูเปอร์มาริโอบราเธอส์" ดั้งเดิม และโปรดิวเซอร์ Takashi Tezuka ที่ต้องการสร้างประสบการณ์มาริโอในรูปแบบสองมิติขึ้นมาใหม่ และแนะนำสถานที่ใหม่
ตัวเกมทำยอดขายได้ 4.3 ล้านชุดในสองสัปดาห์แรก ทำให้เป็นเกม "ซูเปอร์มาริโอ" ที่ขายเร็วที่สุด ตัวเกมยังได้รับคำวิจารณ์ชื่นชมอย่างล้นหลามในด้านการออกแบบเลเวล รูปแบบศิลปะ และรูปแบบการเล่นที่หลากหลาย
เรเมคัง ศูนย์ข้อมูลประวัติศาสตร์ประจำจังหวัดคาโงชิมะ

เรเมคัง ศูนย์ข้อมูลประวัติศาสตร์ประจำจังหวัดคาโงชิมะ (; โรมาจิ: "Kagoshima-ken Rekishi Shiryō Sentā Reimeikan") เปิดทำการในนครคาโงชิมะ จังหวัดคาโงชิมะ ประเทศญี่ปุ่น ในปี พ.ศ. 2526 พิพิธภัณฑ์ตั้งอยู่บนพื้นที่ของปราสาทสึรูมารุ จัดแสดงข้อมูลที่เกี่ยวข้องประวัติศาสตร์และวัฒนธรรมของจังหวัดคาโงชิมะ
เตียวติด

เตียวติด มีชื่อในภาษาจีนกลางว่า เจ้า จื๋อ  เป็นโหราจารย์ของรัฐจ๊กก๊กในยุคสามก๊กของจีน เชี่ยวชาญด้านการตีความความฝัน
ความฝันเกี่ยวกับต้นหม่อนที่เติบโต.
วันหนึ่งขุนนางของจ๊กก๊กชื่อเหอ จือ (何祗) ฝันถึงต้นหม่อนที่เติบโตในบ่อน้ำบ้านของตน จึงขอให้เตียวติดช่วยตีความความฝัน เตียวติดกล่าวว่า "ต้นหม่อนไม่ใช่สิ่งที่เติบโตในบ่อน้ำ และอักษรของ 'หม่อน' (桑 "ซาง"; ในยุคโบราณเขียนว่า 桒) ประกอบด้วยอักษรย่อยคืออักษรเลข 'สิบ' (十 "ฉือ") สี่ตัวกับอักษรเลข 'แปด' (八 "ปา") หนึ่งตัว เกรงว่าอายุขัยของท่านจะไม่เกิน 48 ปี (ตามการนับอายุแบบเอเชียตะวันออก)" เหอ จือยิ้มและพูดว่า "มีชีวิตอยู่ได้ 48 ปีก็เพียงพอแล้ว" เหอ จือเสียชีวิตในเวลาต่อมาเมื่ออายุได้ 48 ปีตามคำทำนายของเตียวติด
เจียวอ้วนขอให้ตีความความฝัน.
ก่อนที่เจียวอ้วนจะติดตามเล่าปี่ไปยังมณฑลเอ๊กจิ๋ว เคยรับราชการเป็นผู้ช่วยอาลักษณ์ (書佐 "ชูจั่ว") หลังเล่าปี่ยึดได้มณฑลเอ๊กจิ๋วจากเล่าเจี้ยงในปี ค.ศ. 214 ได้แต่งตั้งให้เจียวอ้วนเป็นนายอำเภอของอำเภอกว่างตู (廣都縣 "กว่างตูเซี่ยน"; อยู่ทางตะวันออกเฉียงของเขตซฺวางหลิว นครเฉิงตู มณฑลเสฉวนในปัจจุบัน) แต่ระหว่างดำรงตำแหน่ง เจียวอ้วนเอาแต่เสพสุราและละเลยหน้าที่ในฐานะนายอำเภอ เล่าปี่คิดจะลงโทษสถานหนักกับเจียวอ้วน แต่จูกัดเหลียงทัดทานและพูดว่า "เจียวอ้วนเป็นเสาหลักสำคัญของบ้านเมือง ความสามารถของเขานั้นยิ่งใหญ่เกินกว่าจะใช้ปกครองพื้นที่เพียง 100 "ลี้" รูปแบบการปกครองของเขาเน้นที่การนำสันติและความมั่นคงมาสู่ราษฎร เขาไม่ถือเอาเรื่องผิวเผินมาเป็นสาระสำคัญ ข้าพเจ้าเห็นว่านายท่านควรจะตรวจสอบเรื่องนี้อย่างถี่ถ้วนมากขึ้น" เล่าปี่นับถือจูกัดเหลียงอย่างสูงมาโดยตลอด จึงตัดสินใจไม่ไต่สวนความผิดของเจียวอ้วนอีก แต่ให้ปลดเจียวอ้วนออกจากตำแหน่ง
หลังถูกปลดจากตำแหน่ง วันหนึ่งเจียวอ้วนฝันเห็นหัววัวแขวนที่อยู่ที่ประตูและมีเลือดไหลหยดลงมา เจียวอ้วนไม่สบายใจกับความฝันนี้จึงไปหาเตียวติดให้ช่วยตีความความฝัน เตียวติดบอกว่า "การเห็นเลือดหมายถึงมีชะตาที่กระจ่างแจ้ง เขาและจมูกของวัวมีลักษณะคล้ายตัวอักษร "กง" (公) ท่านจึงจะขึ้นมามีตำแหน่งชั้นก๋ง (公 "กง") ในกาลภายหน้า นี่เป็นนิมิตมงคลยิ่ง" ภายหลังเจียวอ้วนขึ้นมามีตำแหน่งสูงสุดที่เสนาบดีกลาโหม (大司馬 "ต้าซือหม่า") และมีบรรดาศักดิ์อานหยางถิงโหว (安陽亭侯)
อุยเอี๋ยนฝันว่ามีเขางอก.
ในปี ค.ศ. 234 ระหว่างการบุกขึ้นเหนือของจูกัดเหลียงครั้งที่ 5 อุยเอี๋ยนได้เป็นนายทัพหน้า คืนหนึ่งอุยเอี๋ยนฝันว่ามีเขางอกบนศีรษะ จึงขอให้เตียวติดช่วยตีความความฝัน เตียวติดกล่าวว่า "กิเลนก็มีเขาแต่ไม่ได้ใช้ เป็นนิมิตมงคลว่าข้าศึกจะแตกพ่ายไปเองโดยไม่ต้องรบ" หลังจากที่อุยเอี๋ยนออกไปแล้วเตียวติดก็พูดกับคนอื่น ๆ ว่า "อักษร 'เขา' (角 "เจี่ยว") แยกย่อยได้เป็นอักษร 'ดาบ' (刀 "เตา") และอักษร 'ใช้' (用 "ย่ง") การใช้ดาบบนศีรษะถือเป็นลางร้ายอย่างมาก" ผลปรากฏว่าระหว่างที่อุยเอี๋ยนต่อสู้แย่งชิงอำนาจกับเอียวหงี เอียวหงีได้ส่งม้าต้ายไล่ตามตีอุยเอี๋ยนและตัดศีรษะอุยเอี๋ยนกลับมา
ศศรส สุวัฒนาพร

ศศรส สุวัฒนาพร (เกิด 5 มีนาคม 2545) ชื่อเล่น ซานต้า เป็นนักแสดงหญิงชาวไทยสังกัดสามเศียร ปัจจุบันเป็นนักแสดงอิสระ
ประวัติ.
ศศรส สุวัฒนาพร มีชื่อเล่นว่า ซานต้า เกิดเมื่อวันที่ 5 มีนาคม 2545 ปัจจุบันกำลังศึกษาระดับปริญญาตรีอยู่ที่มหาวิทยาลัยหอการค้าไทย
เข้าสู่วงการ.
ศศรสเข้าสู่วงการจากการแสดงซีรีส์แนวยาโออิ เรื่อง With Love The Series รักต่อ...ไม่รอแล้วนะ เมื่อปี 2562 แสดงเป็น พาฝัน ตามด้วยละครจักร ๆ วงศ์ ๆ เรื่อง พระสุธน–มโนห์รา ในปี 2563 แสดงเป็น กินรีมณีกาญจน์ ต่อมาในปีเดียวกัน เธอได้แสดงละครสั้นสะท้อนสังคมชุดฟ้ามีตา ตอน แค่เมตตา แสดงเป็น นิด หญิงสาวน่าสงสาร ก่อนจะหายไปจากหน้าจอถึง 3 ปี
ในปี 2566 เธอได้เข้าร่วมออดิชั่นในรายการนางร้ายไทยเเลนด์ ของทางช่อง 8 โดยเธออยู่ในทีมของ โม อมีนา พินิจ (ในรายการเรียกว่า ควีนมาสเตอร์) เเละได้รางวัลรองอันดับ 2 เเละได้เซ็นสัญญาเป็นนักเเสดงสังกัดช่อง 8 
ปีต่อมาในปี 2567 เธอได้มีผลงานละครเรื่องเเรกกับทางช่อง8 เรื่อง หนี้รักเกียรติยศ ที่กำลังถ่ายทำอยู่ตอนนี้
การให้เหตุผลเป็นวง

การให้เหตุผลเป็นวง (แปลว่า วงกลมในการพิสูจน์)
เป็นการให้เหตุผลที่สมมุติว่าข้อสรุปที่ต้องการจะพิสูจน์เป็นจริง ดังนั้น แทนที่จะให้หลักฐาน กลับกล่าวข้อสรุปซ้ำเหมือนกับเป็นข้อตั้ง จึงเป็นเหตุผลวิบัติทางตรรกะ
แม้จะไม่ใช่เหตุผลวิบัติแบบรูปนัย แต่ก็เป็นการให้เหตุผลอย่างบกพร่องที่ข้อตั้งควรจะได้ข้อพิสูจน์หรือหลักฐานเท่าๆ กับข้อสรุป ผลลัพธ์ก็คือการให้เหตุผลนี้จะไม่น่าเชื่อถือ 
กล่าวได้อีกอย่างหนึ่งว่า ไม่มีเหตุผลอะไรที่ควรจะยอมรับข้อตั้งยกเว้นถ้าเชื่อข้อสรุปอยู่แล้วว่าเป็นจริง หรือกล่าวได้ด้วยว่า ข้อตั้งไม่ได้ให้หลักฐานที่เป็นอิสระจากข้อสรุป
การให้เหตุผลเป็นวงจะสัมพันธ์กับการทวนคำถาม (begging the question) โดยในปัจจุบันทั่วๆ ไป ทั้งสองจะหมายถึงปัญหาชนิดเดียวกัน
การให้เหตุผลเป็นวงมักจะมีรูปแบบเช่นนี้ "ก เป็นจริงเพราะ ข เป็นจริง และ ข เป็นจริงก็เพราะ ก เป็นจริง"
วงที่ว่านี้บางครั้งเห็นได้ยากถ้ามีประพจน์หลายพจน์ต่อๆ กันเป็นลูกโซ่
ตัวอย่างรวมทั้ง
ประวัติ.
นักปรัชญาตะวันตกได้รู้จักปัญหาการให้เหตุผลเป็นวง อย่างช้าก็ตั้งแต่สมัยของนักปรัชญากรีกโบราณอะกริปปา โดยเป็นโหมดที่รวมอยู่ในโหมดของอะกริปปา 5#เปลี่ยนทาง อย่าง (Five Tropes of Agrippa)
นักปรัชญากรีกโบราณเซ็กซ์ทัส เอ็มพิริคัส เรียกปัญหาการให้เหตุผลเป็นวงว่า reciprocal trope คือ
reciprocal trope จะเกิดเมื่อสิ่งที่ควรจะเป็นตัวยืนยันของสิ่งที่กำลังตรวจสอบ กลับต้องทำให้น่าเชื่อถือด้วยสิ่งที่กำลังตรวจสอบ 
ดังนั้น เพราะไม่สามารถใช้สิ่งใดสิ่งหนึ่งในสองอย่างเพื่อยืนยันอีกสิ่งหนึ่ง เราจึงต้องระงับการตัดสินใจในสิ่งทั้งสอง
ปัญหาการอุปนัย.
นักปรัชญาชาวอเมริกันได้ให้ข้อสังเกตว่า "การใช้วิธีการทางวิทยาศาสตร์เพื่อตัดสินวิธีการทางวิทยาศาสตร์ เป็นการใช้เหตุผลเป็นวง"
ปกตินักวิทยาศาสตร์จะพยายามค้นหากฎธรรมชาติ แล้วพยากรณ์ว่าอะไรจะเกิดขึ้นในอนาคตโดยอาศัยกฎธรรมชาตินั้น 
กฎธรรมชาติจะได้มาด้วยการให้เหตุผลแบบอุปนัย
นักปรัชญาชาวอังกฤษเดวิด ฮูมได้แสดงแล้วว่า จะต้องสมมุติว่ามีภาวะเอกรูปแห่งธรรมชาติ (uniformity of nature) เพื่อให้เหตุผลแก่ข้อสมมุติที่มีโดยปริยายว่า ทำไมกฎธรรมชาติที่เป็นจริงในอดีต ก็จะเป็นจริงในอนาคตด้วย 
แต่ภาวะเอกรูปแห่งธรรมชาติโดยตนเองก็เป็นหลักที่ได้มาจากการอุปนัย ดังนั้น การให้เหตุผลเกี่ยวกับการอุปนัยด้วยหลักการทางอุปนัย จึงเป็นวงโดยธรรมชาติ
เชิงอรรถและอ้างอิง.
<templatestyles src="Reflist/styles.css" />
คุณปู่โลแรกซ์ มหัศจรรย์ป่าสีรุ้ง

คุณปู่โลแรกซ์ มหัศจรรย์ป่าสีรุ้ง  เป็นภาพยนตร์แอนิเมชันแนวเพลง จินตนิมิต และตลกสัญชาติอเมริกันในปี 2012 ผลิตโดยอิลลูมิเนชันเอ็นเตอร์เทนเมนต์ และจัดจำหน่ายโดยยูนิเวอร์แซลพิกเจอส์ เป็นการดัดแปลงเป็นภาพยนตร์ครั้งที่สองจากหนังสือเด็ก"ลอกแลก" ในปี ค.ศ. 1971 ของ ดร.ซูสส์ ต่อจากภาพยนตร์แอนิเมชันพิเศษทางโทรทัศน์ในปี 1972 กำกับโดย คริส เรโนด์ ซึ่งร่วมกำกับโดย ไคล์ บัลดา (ในการกำกับเรื่องแรกของเขา) และอำนวยการสร้างโดย คริส เมเลแดนดรี และเจเน็ต ฮีลลี จากบทภาพยนตร์ที่เขียนโดย ซินโก พอล และเคน เดาริโอ พอลและเดาริโอยังรับหน้าที่เป็นผู้อำนวยการสร้างบริหารร่วมกับออเดรย์ ไกเซล อดีตภรรยาของ ดร.ซุสส์ โดยตัวละครให้เสียงพากย์โดย แดนนี เดวิโต, เอ็ด เฮล์มส, แซ็ก เอฟรอน, เทย์เลอร์ สวิฟต์, ร็อบ ริกเกิล, เจนนี สเลต และเบ็ตตี ไวต์ เป็นการสร้างจากหนังสือโดยขยายเรื่องราวของคุณปู่โรแลกซ์และเท็ด เด็กชายนิรนามก่อนหน้าที่มาเยือนวันซ์-เลอร์
"คุณปู่โลแรกซ์ มหัศจรรย์ป่าสีรุ้ง"เปิดตัวรอบปฐมทัศน์ที่ยูนิเวอร์แซลสตูดิโอส์ในฮอลลีวูดเมื่อวันที่ 19 กุมภาพันธ์ ค.ศ. 2012 และเข้าฉายในสหรัฐเมื่อวันที่ 2 มีนาคม ได้รับการวิจารณ์ที่หลากหลายจากนักวิจารณ์ ซึ่งยกย่องด้านแอนิเมชัน ดนตรีประกอบ และการพากย์เสียง แต่ถูกวิจารณ์ด้านตัวละครและเรื่องราวภาพยนตร์ อย่างไรก็ตามภาพยนตร์เรื่องนี้ก็ยังประสบความสำเร็จในเชิงพาณิชย์โดยทำรายได้ 349 ล้านดอลลาร์สหรัฐทั่วโลกเทียบกับงบประมาณการสร้าง 70 ล้านดอลลาร์สหรัฐ
รัดเกล้า สุวรรณคีรี

รัดเกล้า อินทวงศ์ สุวรรณคีรี (เกิด 28 ธันวาคม พ.ศ. 2525) ชื่อเล่น เนเน่ เป็นนักการเมืองสตรีชาวไทย ปัจจุบันดำรงตำแหน่งที่ปรึกษาของรองนายกรัฐมนตรี (พีระพันธุ์ สาลีรัฐวิภาค) รองโฆษกพรรครวมไทยสร้างชาติ และอดีตรองโฆษกประจำสำนักนายกรัฐมนตรี ในรัฐบาลเศรษฐา ทวีสิน
ประวัติ.
รัดเกล้า เกิดเมื่อวันที่ 28 ธันวาคม พ.ศ. 2525 เป็นบุตรนายไตรรงค์ สุวรรณคีรี อดีตรองนายกรัฐมนตรี และอดีตรัฐมนตรีหลายกระทรวง และนางนุช สุวรรณคีรี ด้านครอบครัวสมรสกับนายกฤษฏิ์ อินทวงศ์ มีบุตร 2 คน
หลังการสมรส รัดเกล้าได้นำชื่อสกุลของสามี (อินทวงศ์) มาเป็นชื่อกลาง แต่ตอนหาเสียงใช้ชื่อ "รัดเกล้า สุวรรณคีรี" เพื่อความกระชับและง่ายต่อการจดจำ
รัดเกล้า สำเร็จการศึกษามัธยมปลายจาก Geelong Gramma School ประเทศออสเตรเลีย ระดับปริญญาตรี ด้านศิลปศาสตร์และวิทยาการคอมพิวเตอร์แอนิเมชั่นและวิชวลเอฟเฟกต์ จาก Academy of Art University (USA) สำเร็จการศึกษาระดับปริญญาโท ด้านการใช้เทคโนโลยีสารสนเทศเพื่อการศึกษา จาก (UK) (มหาวิทยาลัยอันดับหนึ่งของโลก ด้านการศึกษา 9 ปีซ้อน) และสำเร็จการศึกษาระดับปริญญาโท (ใบที่ 2) จากคณะรัฐศาสตร์ สาขาความสัมพันธ์ระหว่างประเทศ (CUIR รุ่นที่ 10) จุฬาลงกรณ์มหาวิทยาลัยในปี พ.ศ. 2567 ได้เข้าศึกษาที่ วิทยาลัยป้องกันราชอาณาจักร หลักสูตรการป้องกันราชอาณาจักร สำหรับผู้บริหารแห่งอนาคต เพื่อนร่วมรุ่น อาทิ แพทองธาร ชินวัตร พชร นริพทะพันธุ์
การทำงาน.
รัดเกล้าเริ่มทำงานครั้งแรกในตำแหน่งนักพัฒนาซอฟต์แวร์เกม Lair และ The Sims ก่อนย้ายมายังสำนักงานส่งเสริมอุตสาหกรรมซอฟต์แวร์แห่งชาติ, กลุ่ม ปตท., และดำรงตำแหน่งผู้ช่วยผู้อำนวยการฝ่าย ด้านสื่อสารองค์กร ธนาคารไทยพาณิชย์ จำกัด (มหาชน) ในปี พ.ศ. 2561 อีกสองปีต่อมาเธอย้ายมาเป็นผู้ช่วยกรรมการผู้จัดการ ด้านการสร้างเครือข่ายและการสร้างภาพลักษณ์องค์กร บริษัท เจริญโภคภัณฑ์อาหาร จำกัด (มหาชน) และผู้อำนวยการสายงานสื่อสาร บริษัท โทเทิล แอ็คเซส คอมมูนิเคชัน จำกัด (มหาชน) ตามลำดับ
งานการเมือง.
รัดเกล้าเริ่มทำงานการเมืองครั้งแรกในปี พ.ศ. 2552 โดยได้รับแต่งตั้งให้เป็นผู้ช่วยสมาชิกสภาผู้แทนราษฎร (ดร.ไตรรงค์ สุวรรณคีรี) ปีต่อมาเธอได้รับแต่งตั้งให้เป็นคณะทำงานรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของนายอภิสิทธิ์ เวชชาชีวะ
ในปี พ.ศ. 2566 เธอลงสมัครรับเลือกตั้งเป็นสมาชิกสภาผู้แทนราษฎรใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขตเลือกตั้งที่ 33 สังกัดพรรครวมไทยสร้างชาติ แต่ไม่ได้รับเลือกตั้ง โดยได้รับคะแนนไป 18,628 คะแนน เดือนตุลาคมปีเดียวกันรัดเกล้าได้รับแต่งตั้งให้ดำรงตำแหน่ง "รองโฆษกประจำสำนักนายกรัฐมนตรี" 
เดือนธันวาคมในปีเดียวกัน เธอได้รับแต่งตั้งเป็นกรรมาธิการในคณะกรรมาธิการวิสามัญพิจารณาร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (พ.ร.บ.สมรสเท่าเทียม) โดยได้รับเลือกให้เป็น "กรรมาธิการและโฆษกคณะกรรมาธิการ"
ในปี 2568 เธอได้ลาออกจากการเป็นสมาชิกพรรครวมไทยสร้างชาติ
พรรคแดง (ประเทศนอร์เวย์)

แดง (ซามีเหนือ:) เป็นพรรคการเมืองคอมมิวนิสต์ในนอร์เวย์ ก่อตั้งในเดือนมีนาคม 2007 เกิดจากการรวมกันระหว่างพันธมิตรเลือกตั้งแดงกับพรรคคอมมิวนิสต์แรงงาน มีจุดยืนระหว่างซ้ายถึงซ้ายจัด เป้าหมายที่สำคัญ คือ การสร้างสังคมที่ไร้ซึ่งการแบ่งแยกฐานะ พร้อมกล่าวว่า "สิ่งใดที่มาคส์ทำ สิ่งนั้นเรียกว่าคอมมิวนิสต์" ส่วนเป้าหมายอื่น ๆ ของพรรค ประกอบด้วยการแทนที่ระบบเศรษฐกิจแบบทุนนิยมด้วยสังคมนิยม การขยายบริการสาธารณะการโอนกิจการใหญ่ที่สำคัญให้กลายเป็นของรัฐ การสร้างสภานิติบัญญัติใหม่โดยให้มีสัดส่วนของแรงงาน และการคัดค้านการเป็นสมาชิกสหภาพยุโรปของนอร์เวย์
การเลือกตั้งรัฐสภา 2017 พวกเขาได้เข้าสภาครั้งแรกด้วยคะแนนเสียงร้อยละ 2.4 ซึ่งนับเป็นครั้งล่าสุดที่พรรคการเมืองซ้ายจัดได้รับเลือกให้มีผู้แทนเข้าสภานับตั้งแต่อดีตพรรคอย่างพันธมิตรเลือกตั้งแดงซึ่งได้รับเลือกในปี 1993 ส่วนการเลือกตั้งครั้งล่าสุดในปี 2021 พวกเขาได้คะแนนเสียงร้อยละ 4.6 ครอง 8 ที่นั่งในรัฐสภานอร์เวย์
ข้อยกเว้นอันท่วมท้น

ข้อยกเว้นอันท่วมท้น  เป็นเหตุผลวิบัติอรูปนัยด้านการวางนัยทั่วไป (generalization)
คือแม้จะเป็นการวางนัยทั่วไปที่ถูกต้อง แต่กลับมีข้อแม้ที่ยกเว้นกรณีเป็นจำนวนมาก จนกรณีที่เหลือก็จะน้อยจนเทียบกับที่คาดจากข้อความซึ่งวางนัยทั่วไปไม่ได้
นัยทั่วไปที่เป็นเท็จก็คือ นโยบายต่างประเทศของพวกเขาได้ช่วยประเทศอื่นๆ มาตลอด
ตัวอย่าง.
เหตุผลวิบัตินี้ สามารถนำมาเล่นสำนวนตลกได้ เช่น
นัยทั่วไปอันเป็นเท็จที่ทำให้ตลกก็คือ พวกชาวโรมันไม่เคยทำอะไรให้ 
เชิงอรรถและอ้างอิง.
<templatestyles src="Reflist/styles.css" />
อารามชเวน่านดอ

อารามชเวน่านดอ (#เปลี่ยนทาง , [ʃwè.náɰ̃.dɔ̀ t͡ɕáʊ̯ɰ̃]; หมายถึง "อารามพระตำหนักทองคำ") เป็นวัดพุทธเก่าแก่ตั้งอยู่ใกล้เขามัณฑะเลย์ ภาคมัณฑะเลย์ ประเทศพม่า
อารามชเวน่านดอสร้างขึ้นใน พ.ศ. 2421 โดยพระเจ้าสีป่อ ซึ่งรื้อถอนและย้ายพระตำหนักของพระเจ้ามินดง พระราชบิดาซึ่งครอบครองก่อนสวรรคต โดยมีค่าใช้จ่าย 120,000 รูปี พระเจ้าสีป่อได้รื้อพระตำหนักออกเมื่อวันที่ 10 ตุลาคม พ.ศ. 2421 โดยเชื่อว่ามีวิญญาณของพระราชบิดาสิงอยู่ การบูรณะอารามเสร็จสิ้นวันที่ 31 ตุลาคม พ.ศ. 2421 เพื่ออุทิศแด่พระราชบิดา บนพื้นที่ติดกับอารามอะตุมะชิ กล่าวกันว่าพระเจ้าสีป่อใช้เพื่อทำสมาธิ และพระราชอาสน์ที่พระองค์ทำสมาธิยังมองเห็นได้อยู่
เดิมพระตำหนักหลังนี้เป็นส่วนหนึ่งของพระราชวังอมรปุระ ก่อนที่จะถูกย้ายไปยังมัณฑะเลย์ ซึ่งสร้างในพื้นที่ตอนเหนือของพระราชวังแก้ว และเป็นพระตำหนักประทับส่วนหนึ่งของกษัตริย์ ตัวอาคารปิดทองอย่างหนาแน่นและประดับด้วยงานโมเสกแก้ว
อารามแห่งนี้ขึ้นชื่อเรื่องงานไม้สักแกะสลักเรื่องราวทางพุทธศาสนา ซึ่งประดับอยู่ที่ผนังและหลังคา อารามแห่งนี้สร้างขึ้นในสไตล์สถาปัตยกรรมพม่าแบบดั้งเดิม เป็นอาคารหลักของพระราชวังเดิมเพียงแห่งเดียวที่เหลืออยู่ในปัจจุบัน
แผนห้าปีฉบับที่หนึ่ง

แผนห้าปีฉบับที่หนึ่ง  ของสหภาพสาธารณรัฐสังคมนิยมโซเวียต (สหภาพโซเวียต) เป็นรายการเป้าหมายทางเศรษฐกิจ ดำเนินการโดยโจเซฟ สตาลิน เลขาธิการพรรคคอมมิวนิสต์ ตามนโยบายสังคมนิยมประเทศเดียว เลออน ทรอตสกีได้ส่งรายงานร่วมต่อการประชุมเต็มคณะประจำเดือนเมษายนของคณะกรรมการกลางใน ค.ศ. 1926 ซึ่งเสนอโครงการสำหรับการปรับให้เป็นอุตสาหกรรมระดับประเทศและการแทนที่แผนประจำปีด้วยแผนห้าปี ข้อเสนอของทรอตสกีถูกปฏิเสธโดยเสียงส่วนใหญ่ของคณะกรรมการกลางซึ่งถูกควบคุมโดยกลุ่มทรอยกาและถูกสตาลินดูถูกในเวลานั้น แผนห้าปีในฉบับของสตาลินถูกนำมาใช้ใน ค.ศ. 1928 และมีผลใช้บังคับจนถึง ค.ศ. 1932
สหภาพโซเวียตเข้าสู่แผนห้าปีหลายชุดซึ่งเริ่มใน ค.ศ. 1928 ภายใต้การปกครองของโจเซฟ สตาลิน สตาลินได้เริ่มสิ่งที่ต่อมาเรียกว่า "การปฏิวัติจากเบื้องบน" เพื่อปรับปรุงนโยบายภายในประเทศของสหภาพโซเวียต นโยบายมีศูนย์กลางอยู่ที่การพัฒนาอุตสาหกรรมอย่างรวดเร็วและการรวมกลุ่มการเกษตร สตาลินปรารถนาที่จะลบและแทนที่นโยบายใด ๆ ที่สร้างขึ้นภายใต้นโยบายเศรษฐกิจใหม่ นักวิชาการบางคนแย้งว่าโครงการพัฒนาอุตสาหกรรมมวลชนซึ่งสนับสนุนโดยทรอตสกีและฝ่ายค้านซ้ายได้รับเลือกร่วมกันเพื่อใช้เป็นพื้นฐานของแผนห้าปีแรกของสตาลิน
โดยรวมแล้ว แผนห้าปีนี้เป็นการเปลี่ยนสหภาพโซเวียตจากรัฐเกษตรกรรมที่อ่อนแอและควบคุมแย่ไปสู่มหาอำนาจทางอุตสาหกรรม แม้ว่าวิสัยทัศน์จะยิ่งใหญ่และอยู่ในอุดมคติ แต่การวางแผนกลับไม่มีประสิทธิภาพและไม่สมจริง เนื่องจากใช้เวลาเพียงไม่นานในการบรรลุเป้าหมายที่ต้องการ
กัวยานาเอเซกิบา

กัวยานาเอเซกิบา  บางครั้งเรียกว่า เอเซกิโบ  หรือ เอสซิควีโบ  เป็นดินแดนพิพาทที่ครอบคลุมพื้นที่ 159,500 ตารางกิโลเมตร (61,600 ตารางไมล์) ทางฝั่งตะวันตกของแม่น้ำเอสซิควีโบซึ่งประเทศกายอานาควบคุมและปกครอง แต่ประเทศเวเนซุเอลาอ้างสิทธิ์ครอบครอง ข้อพิพาทเรื่องเขตแดนนี้ตกทอดมาจากมหาอำนาจเจ้าอาณานิคม (สเปนในกรณีของเวเนซุเอลา กับเนเธอร์แลนด์และสหราชอาณาจักรในกรณีของกายอานา) และมีความซับซ้อนขึ้นหลังจากกายอานาเป็นเอกราชจากสหราชอาณาจักรใน ค.ศ. 1966
สถานะของกัวยานาเอเซกิบาอยู่ภายใต้ความตกลงเจนีวาซึ่งสหราชอาณาจักร เวเนซุเอลา และบริติชกีอานาร่วมลงนามเมื่อวันที่ 17 กุมภาพันธ์ ค.ศ. 1966 สนธิสัญญาดังกล่าวกำหนดว่าทุกฝ่ายต้องตกลงที่จะหาแนวทางแก้ไขข้อพิพาทที่ปฏิบัติได้จริงโดยสันติและเป็นที่พอใจสำหรับทุกฝ่าย หากเกิดทางตันและจำเป็นต้องตัดสินใจ จะต้องส่งเรื่องไปให้ "องค์กรระหว่างประเทศที่เหมาะสม" พิจารณา หรือหากยังตกลงกันไม่ได้อีกก็ให้ส่งเรื่องต่อไปยังเลขาธิการสหประชาชาติ เลขาธิการสหประชาชาติได้ส่งเรื่องต่อไปยังศาลยุติธรรมระหว่างประเทศ และเมื่อวันที่ 18 ธันวาคม ค.ศ. 2020 ศาลยุติธรรมระหว่างประเทศรับคำร้องของกายอานาไว้พิจารณาเพื่อยุติข้อพิพาท
ในปัจจุบัน เวเนซุเอลาอ้างสิทธิ์เหนือดินแดนทั้งหมดทางฝั่งตะวันตกของแม่น้ำเอสซิควีโบซึ่งเวเนซุเอลาเรียกว่า "พื้นที่อ้างสิทธิ์"  ในอดีตพื้นที่อ้างสิทธิ์ของเวเนซุเอลาไม่ได้ครอบคลุมถึงลำน้ำสาขาของแม่น้ำแอมะซอนและพื้นที่ปีราราซึ่งเพิ่งจะมารวมกับบริติชกีอานาเมื่อ ค.ศ. 1904 จากการไกล่เกลี่ยข้อพิพาทระหว่างสหราชอาณาจักรกับบราซิลเท่านั้น แนวพรมแดนทางทิศตะวันตกเฉียงเหนือของกัวยานาเอเซกิบาเป็นไปตามเขตแดน ค.ศ. 1905 ที่คณะกรรมาธิการเขตแดนร่วมผสมสหราชอาณาจักร–เวเนซุเอลาปักปันไว้ตาม "คำชี้ขาดของคณะอนุญาโตตุลาการ วันที่ 3 ตุลาคม ค.ศ. 1899" แต่หลังจากนั้นเวเนซุเอลาพยายามที่จะบอกเลิกเขตแดนดังกล่าวและยอมรับเฉพาะแนวพรมแดนที่ใช้แม่น้ำเอสซิควีโบเป็นเส้นแบ่งเท่านั้น
กายอานาแบ่งเขตการปกครองในกัวยานาเอเซกิบาออกเป็น 6 แคว้น ได้แก่ บารีมา-ไวนี, คูยูนี-แมซารูนี, โพเมอโรน-ซูเพอนาม, โพทาโร-ซิพารูนี, อัปเปอร์ทาคูทู-อัปเปอร์เอสซิควีโบ และเอสซิควีโบไอแลนดส์-เวสต์เดเมอรารา เวเนซุเอลามักแสดงดินแดนนี้เป็นพื้นที่ที่มีลายทางบนแผนที่
ปันเดซัล

ปันเดซัล  เป็นขนมปังและอาหารหลักในประเทศฟิลิปปินส์ที่มักรับประทานเป็นอาหารเช้า ทำมาจากแป้ง ยีสต์ น้ำตาล น้ำมัน และเกลือ
คำอธิบาย.
ปันเดซัลเป็นขนมปังที่ทำฟูจากยีสต์ยอดนิยมในฟิลิปปินส์ เริ่มต้นด้วยการนวดแป้งเป็นแท่งยาว ("bastón", คำภาษาสเปนที่แปลว่า "แท่ง") แล้วนำมานวดในเกล็ดขนมปังละเอียด จากนั้นจำทำการแบ่งส่วน พักให้ฟู และอบ
โดยทั่วไป ปันเดซัลจะเสิร์ฟในขณะร้อน และสามารถรับประทานเช่นนั้นโดยไม่เพิ่มเติมอะไร หรือจุ่มในกาแฟ ช็อคโกแลตร้อน หรือนม นอกจากนี้ยังสามารถเสริมด้วยการทาเนย มาการีน ชีส แยม เนยถั่ว ช็อกโกแลตทาขนมปัง หรือใส่ไส้อื่น ๆ เช่น ไข่ ปลาซาร์ดีน และเนื้อสัตว์
รสชาติและเนื้อสัมผัสปันเดซัลจะคล้าย ๆ กับ "pan de agua" ของปวยร์โตรีโก บาแก็ตของฝรั่งเศส และ "bolillos" ของเม็กซิโก ถึงแม้ชื่อจะหมายถึงขนมปังเกลือ แต่ในความจริงแล้วปันเดซัลมีรสหวานเล็กน้อย ร้านขนมปังส่วนใหญ่อบปันเดซัลในตอนเช้า เนื่องจากเป็นเวลาที่ผู้บริโภคส่วนใหญ่รับประทาน อย่างไรก็ตามบางร้านก็อบปันเดซัลตลอดทั้งวัน
ประวัติ.
ก่อนหน้าปันเดซัลมีขนมปังที่คล้ายคลึงกันในฟิลิปปินส์ที่ชื่อว่า "pan de suelo" (ขนมปังพื้น) ซึ่งเป็นบาแก็ตฝรั่งเศสในรูปแบบของคนสเปน-ฟิลิปปินส์ในท้องที่ ทำด้วยแป้งสาลีและมีความแข็งและกรอบกว่าปันเดซัล ถูกอบโดยตรงบนพื้นของเตาอบใช้ไม้ที่เรียกว่า "pugón" เนื่องจากข้าวสาลีไม่ได้ปลูกในฟิลิปปินส์ คนทำขนมปังจึงเปลี่ยนมาใช้แป้งที่ที่ด้อยกว่าแต่มีราคาไม่แพง ส่งผลให้เนื้อแป้งมีความนุ่มและเหนียวมากขึ้น
ปันเดซัลเริ่มรับประทานมากขึ้นในยุคที่ฟิลิปปินส์เป็นอาณานิคมของอเมริกาในช่วงต้นทศวรรษ 1900 เมื่อผู้คนสามารถหาซื้อข้าวสาลีราคาถูกจากอเมริกาได้ ตั้งแต่นั้นมาปันเดซัลจึงกลายเป็นขนมปังอาหารเช้าหลักในฟิลิปปินส์
การอบปันเดซัลใน "pugón" ลดลงอย่างต่อเนื่องหลังจากการห้ามตัดต้นโกงกางเป็นเชื้อเพลิงทั่วประเทศ ผู้อบขนมปังจึงเปลี่ยนมาใช้เตาอบแก๊สแทน
ที. เอส. เอเลียต

ทอมัส สเตินส์ เอเลียต (26 กันยายน ค.ศ. 1888 – 4 มกราคม ค.ศ. 1965) เป็นกวี นักเขียนเรียงความ ผู้จัดพิมพ์ นักเขียนบทละคร นักวิจารณ์และบรรณาธิการ เขาได้รับการยกย่องว่าเป็นหนึ่งในกวีที่ยิ่งใหญ่ที่สุดแห่งศตวรรษที่ 20 และเป็นบุคคลสำคัญในบทกวีสมัยใหม่ในภาษาอังกฤษ การทดลองด้านภาษา รูปแบบการเขียน และโครงสร้างบทกลอนของเขาทำให้กวีนิพนธ์ภาษาอังกฤษฟื้นพลังขึ้นมาอีกครั้ง เขายังมีชื่อเสียงจากบทความเชิงวิพากษ์วิจารณ์ ซึ่งมักจะตีความใหม่ในเรื่องความเชื่อทางวัฒนธรรมที่มีมายาวนาน
เอเลียตเกิดในเซนต์หลุยส์ รัฐมิสซูรี เขาย้ายไปอังกฤษเมื่อปี 1914 ขณะอายุ 25 ปี และตั้งถิ่นฐาน ทำงาน และแต่งงานที่นั่น เขาเข้ารับราชการตามกฎหมายอังกฤษเมื่อ 1927 ขณะอายุ 39 ปี และได้สละสัญชาติอเมริกัน
ผลงานของเอเลียตที่ได้รับความสนใจอย่างกว้างขวางเป็นเรื่องแรกคือบทกวีเรื่อง "The Love Song of J. Alfred Prufrock" เผยแพร่ระหว่างปี 1914 ถึง 1915 ซึ่งเมื่อแรกที่เผยแพร่ถือว่าแปลกประหลาด ตามมาด้วยเรื่อง "The Waste Land" (1922), "The Hollow Men" (1925), "Ash Wednesday" (1930) และ "Four Quartets" (1943) เขายังเป็นที่รู้จักจากบทละครจำนวนเจ็ดเรื่อง โดยเฉพาะเรื่อง "Murder in the Cathedral" (1935) และ "The Cocktail Party" (1949) เขาได้รับรางวัลโนเบลสาขาวรรณกรรมในปี 1948 "สำหรับผลงานที่โดดเด่นและเป็นผู้บุกเบิกในกวีนิพนธ์ในปัจจุบัน"
กราเซีย เดเลดดา

กราเซีย มาเรีย โกซิมา ดาเมียนา เดเลดดา (27 กันยายน ค.ศ. 1871 – 15 สิงหาคม ค.ศ. 1936) เป็นนักเขียนชาวอิตาลี ผู้ได้รับรางวัลโนเบลสาขาวรรณกรรม ในปี ค.ศ. 1926 "สำหรับงานเขียนในอุดมคติที่สร้างแรงบันดาลใจของเธอ ซึ่งแสดงรูปแบบที่ชัดเจนของภาพชีวิตบนเกาะบ้านเกิด (เช่น ซาร์ดิเนีย) และการจัดการกับปัญหาของมนุษย์โดยทั่วไปอย่างเห็นอกเห็นใจและลึกซึ้ง" เธอเป็นสตรีชาวอิตาลีคนแรกที่ได้รับรางวัลนี้ และเป็นผู้หญิงคนที่สองที่ได้รับรางวัลนี้ถัดจากเซลมา ลาเกอร์ลอฟ ซึ่งได้รับรางวัลในปี 1909
เจดีย์ซานดามุนิ

เจดีย์ซานดามุนิ (จากชื่อเต็ม) เป็นเจดีย์พุทธตั้งอยู่ทางตะวันตกเฉียงใต้ของเขามัณฑะเลย์ สร้างขึ้นโดยพระเจ้ามินดงใน พ.ศ. 2417 เพื่อเป็นอนุสรณ์แด่เจ้าชายกะนองพระอนุชาของพระองค์ ซึ่งถูกลอบปลงพระชนม์พร้อมกับพระราชโอรสสามองค์ ในการกบฏของเจ้าชายมยิ่นกุน พ.ศ. 2409 เจดีย์ได้รับการสร้างขึ้น ณ ตำแหน่งชั่วคราวของพระราชวังน่าน-มเยโบนตา  
เจดีย์แห่งนี้เป็นที่ฝังพระศพเจ้าชายคะนองพร้อมกับพระราชโอรส 3 องค์ นอกจากนี้ยังมีพระพุทธรูปเหล็กซึ่งหล่อโดยพระเจ้าปดุงเมื่อ พ.ศ. 2345 และเคลื่อนย้ายออกจากเมืองอมรปุระโดยพระเจ้ามินดงใน พ.ศ. 2417 มีรายงานว่าพระพุทธรูปนี้มีน้ำหนัก รอบเจดีย์หลักมีซุ้มเจดีย์จำนวนมาก ภายในประดิษฐานจารึกเกี่ยวกับพระไตรปิฎกจำนวน 
1,774 แผ่น
วังปัทมนาปปุรัม

วังปัทมนาปปุรัม (Padmanabhapuram Palace) หรือ วังปัตมนาภปุรัม  เป็นพระราชวังที่สร้างขึ้นในสมัยติรุวิตางกูร ตั้งงอยู่ที่ปัทมนาปปุรัม อำเภอกันยกุมารี รัฐทมิฬนาฑู ประเทศอินเดีย ปัจจุบันวังเป็นสมบัติของ และอยู่ภายใต้การดูแลของรัฐบาลรัฐเกรละซึ่งอยู่ติดกัน วังนี้ตั้งอยู่ที่เชิงเขาเวฬิ ส่วนหนึ่งของเทือกเขาฆาฏตะวันตก ไม่ไกลจากแม่น้ำวัฬฬิ
ในวังประกอบด้วยสิ่งปลูกสร้างมากมาย วังส่วนที่เก่าที่สุดคือ วังทิศใต้ หรือ "ตาย กฏฏรัม"  ซึ่งเป็นสิ่งปลูกสร้างเก่าที่สุดในหมู่อาคารของวัง อายุมากกว่า 400 ปี ปัจจุบันเป็นพิพิธภัณฑ์ และ "อุปปิริกกะ มาฬิกะ" (ซึ่งสร้างขึ้นในปี 1745 โดยกษัตริย์อนิฬัม ตุรินัล มารตัณฑะ วรรมะ ชั้นล่างของอาคารใช้จัดแสดงสมบัติในพระคลังของติรุวิตางกูร ชั้นบนเป็นห้องบรรทมของกษัตริย์ ที่ซึ่งเป็นที่ตั้งของ "สปรมัญจะ กัฏฏิฬ"  แท่นบรรทมที่ว่ากันว่าทำมาจากไม้ซุง 64 ท่อนที่มีฤทธิ์เป็นยา ภายในห้องของกษัตริย์ยังมีบันไดซึ่งเชื่อมต่อเข้ากับโถงอดอาหาร (fasting chambers) สำหรับกษัตริย์พำนักระหว่างการจำพรตอดอาหาร
พิพิธภัณฑ์เซี่ยงไฮ้

พิพิธภัณฑ์เซี่ยงไฮ้เป็นพิพิธภัณฑ์สาธารณะระดับเทศบาลนคร จัดแสดงศิลปะจีนโชราณ ตั้งอยู่ในจัตุรัสประชาชนในอำเภอหวังผู่ นครเซี่ยงไฮ้ ประเทศจีน อาคารพิพิธภัณฑ์หลังปัจจุบันสร้างขึ้นในปี 1996 
พิพิธภัณฑ์สถาปนาขึ้นในปี 1952 และเปิดสู่สาธารณะครั้งแรกภายในอาคารสโมสรของลู่แข่งเซี่ยงไฮ้ (Shanghai Racecourse club house) ซึ่งตั้งอยู่บนถนนหนานจิง ของสะสมชุดแรกสุดส่วนใหญ่มาจากสามแหล่ง ได้แก่ กองพันคอมมิวนิสต์ภาคพื้นที่สาม ซึ่งได้โบราณวัตถุมาระหว่างสงครามกลางเมืองและจากการค้นพบโดยบังเอิญขณะยึดบ้านเรือนของผู้คนก่อนจะนำมายังเซี่ยงไฮ้เสื่อคอมมิวนิสต์ยึดนครได้, โบราณวัตถุที่ยึดได้โดยศุลกากร และโบราณวัตถุที่ถูกขายโดยนักสะสมเอกชนเนื่องจากแรงกดดันทางสังคม ก่อนที่จะถูกซื้อโดยรัฐบาล ต่อมายังมีการเพิ่มเติมของสะสมจากของสะสมขององค์กรต่าง ๆ ในเซี่ยงไฮ้ เช่น the ของสะสมจากอดีตพิพิธภัณฑ์เซี่ยงไฮ้ของสมาคมเอเชียติกหลวงในทศวรรษ 1950s ต่อมาในปี 1959 พิพิธภัณฑ์ย้ายไปเปิดบริการภายในอาคารจงฮุ่ย (Zhonghui Building) บนถนนเหอหนานใต้ ในระหว่างการก้าวไปข้างหน้าครั้งใหญ่ พิพิธภัณฑ์เซี่ยงไฮ้มีส่วนในการช่วยกู้วัตถุทองสัมฤทธิ์ที่ถูกยึดมาและกำลังจะถูกส่งไปหลอมทิ้ง
ในการประกาศแผนพัฒนานครเซี่ยงไฮ้ระยะห้าปีเมื่อปี 1992 ซึ่งประกอบด้วยการก่อสร้างอาคารใหม่จำนวนมาก ไม่ปรากฏชื่อของพิพิธภัณฑ์เซี่ยงไฮ้อยู่ในโครงการ แต่เนื่องด้วยของสะสมที่เพิ่มขึ้นอย่างมากของพิพิธภัณฑ์ทำให้พื้นที่จัดแสดงคับแคบลง ผู้อำนวยการพิพิธภัณฑ์ หม่า เฉิงหยวัน (อยู่ในตำแหน่งระหว่างปี 1985 - 1999) ได้ทำการล็อบบีนายกเทศมนตรีของเซี่ยงไฮ้ หวัง จู ให้มีการสร้างพิพิธภัณฑ์ใหม่สำหรับพิพิธภัณฑ์เซี่ยงไฮ้ หลัวนายกเทศมนตรีเดินทางเยือนพิพิธภัณฑ์เซี่ยงไฮ้ในอาคารจงฮุ่ย เขาได้อนุมัติพื้นที่บนจัตุรัสประชาชนเพื่อสร้างพิพิธภัณฑ์ใหม่ โดยมีข้อแม้ว่าพิพิธภัณฑ์จะต้องเป็นผู้ระดมทุนก่อสร้างเอง หม่า สามารถระดมทุนได้ 25 ล้านดอลล่าร์สหรัฐผ่านการปล่อยอาคารหลังเก่าให้แก่นักพัฒนาจากฮ่องกงเช่า รวมถึงยังเดินทางไปต่างประเทศหลายครั้งเพื่อเรี่ยไรทุนจากชาวเซี่ยงไฮ้ที่อพยพออกนอกประเทศจีนหลังการปฏิวัติคอมมิวนิสต์ ทำให้ระดมเงินได้เพิ่มอีก 10 ล้านดอลล่าร์ และเงินสมทบอีก 140 ล้านหยวนจากรัฐบาลนครเซี่ยงไฮ้ อาคารพิพิธภัณฑ์หลังใหม่เริ่มต้นก่อสร้างในปี 1993 และเปิดเป็นทางการในปี 1996 และได้รับการตอบรับอย่างดี อาคารความสูง 29.5 เมตร ห้าชั้น พื้นที่ 39,200 ตารางเมตร ยังคงเป็นที่ตั้งของพิพิธภัณฑ์เซี่ยงไฮ้มาจนปัจจุบัน
อาคารเป็นผลงานออกแบบโดยสถาปนิกชาวท้องถิ่น ซิง ทงเหอ (Xing Tonghe) โดยออกแบบเป็นทรงของหม้อประกอบอาหารยุคโบราณหรือ "ติ่ง" ว่ากันว่าได้รับแรงบันดาลใจเป็นพิเศษมาจากต่าเค่อติ่ง ซึ่งจัดแสดงอยู่ภายในพิพิธภัณฑ์ บนสุดของอาคารเป็นรูปวงกลม ส่วนฐานเป็นรูปสี่เหลี่ยมจัตุรัส ซึ่งสะท้อนคติจีนโบราณที่เชื่อว่า “ฟ้ากลม โลกเหลี่ยม”